title: Kommissionens gennemførelsesforordning (EU) nr. 165/2012 af 24. februar 2012 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Alföldi kamillavirágzat (BOB))

text:
               25.2.2012

               DA

               Den Europæiske Unions Tidende

               L 53/4

         KOMMISSIONENS GENNEMFØRELSESFORORDNING (EU) Nr. 165/2012
   af 24. februar 2012
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Alföldi kamillavirágzat (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 5, andet afsnit, og
   ud fra følgende betragtninger:

               (1)

               I henhold til artikel 6, stk. 2, i forordning (EF) nr. 510/2006 blev en ansøgning fra Ungarn, der blev modtaget den 21. december 2005, om at få betegnelsen »Alföldi kamillaviragzat« registreret som en beskyttet oprindelsesbetegnelse offentliggjort i Den Europæiske Unions Tidende
                   (2).

               (2)

               Tyskland gjorde indsigelse mod registreringen i medfør af artikel 7, stk. 1, i forordning (EF) nr. 510/2006. Indsigelserne blev fundet antagelige efter artikel 7, stk. 3, litra c), i nævnte forordning. Ved brev af 17. februar 2011 anmodede Kommissionen parterne om at finde en indbyrdes løsning efter deres egne interne procedurer.

               (3)

               Der blev indgået en aftale mellem Ungarn og Tyskland, som førte til slettelsen af følgende tekst under punkt 4.2 i resuméet (som offentliggjort i EUT den 16. juli 2010): »Det tørrede produkt — Chamomillae anthodium, der er kendt under betegnelsen vild kamille — er opført på listen over officielle lægemidler i den ajourførte udgave af Den Ungarske Pharmakopi og Den Europæiske Pharmakopi og anvendes som et vigtigt råmateriale i urtete og infusioner med kamille.«

               (4)

               Som led i denne aftale har den indsigende part trukket sin indsigelse tilbage.

               (5)

               I henhold til artikel 16, stk. 4, i Kommissionens forordning (EF) nr. 1898/2006 (3) må en ændring, for at kunne anses for at være af mindre betydning, jf. artikel 7, stk. 5, i forordning 510/2006, ikke:

                           a)

                           vedrøre produktets vigtigste kendetegn

                           b)

                           ændre tilknytningen

                           c)

                           indebære en ændring af produktets betegnelse eller nogen del af produktets betegnelse

                           d)

                           påvirke afgrænsningen af det geografiske område

                           e)

                           skærpe restriktionerne for handel med produktet eller de råvarer, der indgår heri.

               (6)

               På den baggrund bør betegnelsen »Alföldi kamillaviragzat« opføres i registret over beskyttede oprindelsesbetegnelser og beskyttede geografiske betegnelser, og resuméet bør opdateres i overensstemmelse hermed og offentliggøres —

         VEDTAGET DENNE FORORDNING:
   Artikel 1
   Betegnelsen i bilag I til denne forordning registreres.
   Artikel 2
   Det opdaterede resumé findes i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. februar 2012.

            På Kommissionens vegne

         José Manuel BARROSO

            Formand

      (1)  EUT L 93 af 31.3.2006, s. 12.

      (2)  EUT C 192 af 16.7.2010, s. 10.

      (3)  EFT L 369 af 23.12.2006, s. 1.

      BILAG I
      Landbrugsprodukter bestemt til konsum og opført i traktatens bilag I:

         Kategori 1.8   Andre produkter i bilag I til traktaten (krydderier m.m.)

      UNGARN
      Alföldi kamillavirágzat (BOB)

      BILAG II
      RESUMÉ

         RÅDETS FORORDNING (EF) Nr. 510/2006 OM BESKYTTELSE AF GEOGRAFISKE BETEGNELSER OG OPRINDELSESBETEGNELSER

         »ALFÖLDI KAMILLAVIRÁGZAT«

      EF-Nr.: HU-PDO-0005-0516-21.12.2005

         BOB (X) BGB ( )

      Dette resumé indeholder hovedelementerne af varespecifikationen til information.
      1.   Medlemsstatens ansvarlige myndighed:

                  Navn:

                  Földművelésügyi és Vidékfejlesztési Minisztérium — Élelmiszerlánc-elemzési Főosztály

                  Adresse:

                  1055 Budapest, Kossuth Lajos tér 11, MAGYARORSZÁ/HUNGARY

                  Tlf.

                  (+ 36-1) 301-4419

                  Fax

                  (+ 36-1) 301-4808

                  E-mail:

                  eniko.zobor@fvm.gov.hu

            2.   Sammenslutning:

                  Navn:

                  ALFÖLDI VADONTERMŐ KAMILLAVIRÁG GYŰJTŐK ÉS, FELDOLGOZÓK CSOPORTOSULÁSA (Sammenslutning af indsamlere og forarbejdere af vilde kamilleblomster i Alföld)

                  Adresse:

                  1134 Budapest, Dózsa György út 144, MAGYARORSZÁ/HUNGARY

                  Tlf.

                  (36-1) 288-6700/303

                  Fax

                  (36-1) 350-1691

                  E-mail:

                  herbaria@herbaria.hu

                  Sammensætning:

                  Producent/Forarbejdningsvirksomhed (X) Andre ()

            3.   Produktets art:

                  Kategori 1.8

                  Andre produkter i bilag I til traktaten

            4.   Varespecifikation:

      (resumé af kravene i henhold til artikel 4, stk. 2, i forordning (EF) nr. 510/2006)
      4.1.   Navn:

      »Alföldi kamillavirágzat«
      4.2.   Beskrivelse:

      »Alföldi kamillavirágzat« er en tørret udvalgt blomst fra vilde kamilleblomster (Matricaria chamomilla L.), der er håndplukket fra de saltholdige jorde på den store ungarske slette.
      »Alföldi kamillavirágzat« har en stærk, sødlig, let bitter aroma og nedbrydes ikke under forarbejdningen. Blomsten er mindre støvet og beholder de flygtige olier bedre end urtemedicin fra dyrket kamille.
      »Alföldi kamillavirágzat« indeholder betydelige større mængder — mindst 20 % mere — alpha-bisabolol (der virker mod betændelsestilstande og sårdannelse) i de flygtige olier, end det er tilfældet for dyrket kamille.
      4.3.   Geografisk område:

      Det område, hvor vildtgroende »Alföldi kamillavirágzat« indsamles og forarbejdes, dækker enkelte byområders administrative områder i amterne Szabolcs-Szatmár-Bereg, Borsod-Abaúj-Zemplén, Heves, Jász-Nagykun-Szolnok, Hajdú-Bihar, Békés, Csongrád, Bács-Kiskun og Pest. Navnene på disse byområder blev fastlagt nøje i produktspecifikationerne. Den geografiske betegnelse »Alföldi kamillavirágzat« kan anvendes på produkter, der er fremstillet af materiale indsamlet inden for de administrative grænser af stederne, der er opført på listen.
      4.4.   Bevis for oprindelse:

      »Alföldi kamillavirágzat«'s oprindelse kan bestemmes med organoleptiske og tekniske tester og ved hjælp af et sporingssystem.
      Alle etaper i fremstillingen af »Alföldi kamillavirágzat« skal foretages under strenge forhold med hensyn til fremstilling og kontrol, og systemet til sikring af kvaliteten skal omfatte kontrol af den angivne indsamlingskilde. Produktets vej fra indsamling til levering af det færdige produkt skal kunne fastlægges og kontrolleres.
      Sammenslutningen har udarbejdet kvalitetsregler med hensyn til køb af vilde medicinale planter og råmateriale herfra, der fastlægger kvalitetsnormerne med hensyn til indsamling.
      Mange individuelle indsamlere samler blomsterne fra kamillemarkerne i den korte høsttid på et par uger, hvor kamillen blomstrer. Der er salgssteder i området, hvor indsamlerne sælger de friskplukkede planter. Køberne transporterer de løse råvarer af god kvalitet til forarbejdningsvirksomheder i området inden for mellem 4 og 8 timer. Det medfølgende transportcertifikat omfatter et leveringsbrev og en erklæring, hvor transportoeren angiver navnet på det område, hvor varerne er indsamlet.
      Der udstedes et købsbevis, når mængden og kvaliteten af det råmateriale, der leveres af de individuelle indsamlere, er accepteret. Beviset angiver navnet på det sted, hvor indsamlingen er foregået, og underskrives af indsamleren. Hvis råmaterialet leveres til forarbejdning i tørret form, skal forarbejdningsvirksomheden også kræve et certifikat for dets oprindelse og for, hvor det er indsamlet.
      For at sikre sporbarheden under tørringsprocessen skal logbogen angive, hvor produktet er indsamlet, hvor stor mængde der er indsamlet, og hvor det er videresolgt. For hver tørringsproces skal der udfærdiges en produktionsrapport.
      For at bestemme kvaliteten af et parti råvarer tages en prøve fra kartonerne, der indeholder 10 kg råvarer. Stikprøvens kvalitet betragtes som kendetegnende for hele partiets kvalitet. Hvis produktet lever op til kravene i Den Europæiske Pharmakopi og den ajourførte version af Den Ungarnske Pharmakopi og til kravene vedrørende indholdet af alpha-bisabolol i de flygtige olier, får hele kartonen et »grønt« mærke, og der udfærdiges et kvalitetsbevis for produktet med angivelse af mængde og kvalitet. Kvalitetsbevisets nummer kan kun betegne »Alföldi kamillavirágzat« og henviser kun til det testede produkt. Hvis produktet ikke lever op til kravene, må det ikke markedsføres under betegnelsen »Alföldi kamillavirágzat«.
      Der skal føres en logbog, der angiver alle trin i processen, når kamillen puttes i sække og poser. Nummeret, der indikerer tilladelsen til distribution af kamillen, angives sammen med de anvendte og målte mængder. Tilladelsens nummer samt produktionsnummeret, der angives i logbogen, når produktet puttes i poser og sække, angives på slutproduktets pakning. Med disse oplysninger er det muligt at fastslå datoen for produktionen, identifikationsnummeret og mængden og oprindelsen af partiet.
      4.5.   Produktionsmetode:

      a)   Indsamling og transport

      Blomsterne plukkes i maj og juni, men ofte så tidligt som sidst i april. Den vilde kamille indsamles med en kamillekam, der kan være lavet af træ, jern eller tin. Blomsten rykkes af stænglen ved hjælp af kammens tænder, hvorefter de kommes i en sæk. Under kølige forhold kan blomsterne opbevares i op til 4 timer i sækken uden at miste de kvalitative egenskaber. Store mængder kamille spredes ud i lag på 15-20 cm i tykkelse og puttes først i sække under anvendelse af en træske umiddelbart før transport. Da kamilleblomsten er skrøbelig, må den ikke blive trykket eller vendes for meget.
      b)   Tørring

      Kamilleblomsterne kan tørres naturligt eller med kunstige midler.
      Den traditionelle form for tørring af kamilleblomster foregår ved, at de anbringes på et loftsrum, hvor de tørrer naturligt. De rensede blomster spredes ud på et loftsrum i et lag på et par centimeter. Blomsterne tørrer i 5-6 dage på et loftrum, der er let at udlufte.
      Hvis blomsterne tørres kunstigt, spredes de ubehandlede blomster ud på en ren overflade i et lag på 15-20 cm, hvorefter de samles i kurves eller andre beholdere og derefter tippes ud på et transportbælte. Tørringen foregår i en tørremaskine og på et gulv, der er beregnet til tørring af afgrøder, eller i såkaldte tunneltørresystemer.
      c)   Fjernelse af stænglerne med håndkraft

      Det tilpassede rystesystem behandler kamilleblomsterne på maskinen til fjernelse af stænglerne og fjerner afrevne blade, midterdelen, knopperne og andre urenheder. Svingbladene på begge ender af beskæringsrullerne fjerner stænglerne, hvorefter produktet kommer til sorteringsbæltet, hvor det sorteres med håndkraft, kommes i 10 kg tunge kartonæsker og lagres.
      d)   Pakning

      »Alföldi kamillavirágzat« markedsføres i overensstemmelse med kravene til sundhed og forbrugerbeskyttelse:

                  —

                  i aromabevarende poser

                  med knust kamille med en nettovægt på 1,2 g

                  —

                  i aromabevarende poser

                  med hele blomster med en nettovægt på 2 g

                  —

                  som blomster i pose

                  med en vægt på 50 g

                  —

                  i store kartonæsker

                  med en vægt på 10 kg.

            4.6.   Tilknytning:

         Historie

      Ferenc Simonffy henviser til et bånd mellem den sydlige del af den store ungarske slette og vilde kamiller i sin bog Adatok Székkutas jelenéből és múltjából — Történelmi megemlékezés a volt vásárhelyi »Nagypusztáról« (Informationer om området Székkutas′ nutid og fortid — Et historisk tilbageblik på det tidligere område »Store Puszta« i Vásárhely), hvor han skriver, at »kamillen vokser hovedsagelig i de saltholdige jorde i Puszta-området«. Forfatteren nævner, at en række købere kom fra de nordlige lande (Sverige, Danmark, Finland og Canada). Ifølge de lægelige og kemiske eksperter i disse lande »kan denne plante ikke dyrkes kunstigt, fordi dyrket kamille ikke indeholder de stoffer, der kan findes i vild kamille, der vokser på saltholdige jorde«.
      Efter første verdenskrig steg efterspørgslen efter kamille på det tyske marked, hvilket er baggrunden for kamillens succes. Producentsammenslutningen Herbária Országos Gyógynövény és Selyemgubóforgalmi Szövetkezeti Vállalat startede en produktion med en enkelt tørremaskine i Székkutas i 1936-37, og i starten var det grøntsager, der blev tørret og konserveret. Den 23. februar 1939 besluttede sammenslutningen at udvide aktiviteterne til også at omfatte indsamling og industriel tørring af kamille og byggede en fabrik til dette formål.

         Geografisk tilknytning

      Udviklingen i indsamlingen, forarbejdningen og salget af vild kamille er et mønstereksempel på en regional udnyttelse af floraen i et område. De enestående egenskaber ved »Alföldi kamillavirágzat« (jf. 4.2) skyldes voksestedets økologiske træk, jorden, antallet af solskinstimer og den årlige mængde nedbør.
      De bedste kamilleblomster fås fra planter, der gror på den store ungarske saltholdige Pusztaslette, der dårligt kan anvendes til andre formål, men som er solrig. Matricaria chamomilla, der er råmaterialet i »Alföldi kamillavirágzat«, kan opsamle op til 10 mg/g natriumsalte i rodcellerne. Derfor kan denne plante optage vand fra den store ungarske slette bedre end andre planter.
      Antallet af solskinstimer på den store slette varierer mellem 2 000 og 2 100 timer om året, og den årlige nedbørsmængde er på 500 til 600 mm. Det høje antal solskinstimer gør, at planterne optager store mængder af de aktive stoffer, mens et lavt antal solskinstimer bremser denne optagelse. Udenlandsk forskning har også påvist, at et stort antal solskinstimer og meget varme (hvilket karakteriser vejrforholdene på det store sletteområde) har en positiv virkning på indholdet af flygtige olier i kamille (Saleh, 1973). Forskningen har også påvist, at en lav nedbørsmængde gør, at kamilleplanterne ikke bliver så høje og store (Gosztola et al., 2008). Alkaliske og saltholdige jorde bremser også kamilleplantens vækst (Sztefanov et al., 2003; Balak et al., 1999). Talrige forskningsprojekter om naturligt vildtgroende kamille, der er udført i Ungarn, har påvist, at der er en tydelig forskel mellem kamilleplanterne i Transdanubien og på den store ungarske slette både med hensyn til planternes form og indhold af stoffer. Vildtgroende kamille fra områder med neutral eller lettere sur jord er mere robuste og har større blomster, men de flygtige olier har et lavere indhold af alpha-bisabolo, mens kamillen, der indsamles på de saltholdige jorde på den store ungarske slette, hvor fastlandsvejrforholdene er dominerende, er lavere og mere kompakte, men de flygtige olier indeholder større mængder af det værdifulde stof alpha-bisabolol, der forebygger spasmer og betændelser. Dette indhold er under alle omstændigheder på mindst 20 %, men kan være på op til 45-58 % afhængig af året (Gosztola et al., 2005; Sztefanov et al., 2003).
      Ud fra forholdet mellem produktet og de geografiske forhold på den store ungarske slette med hensyn til jordforhold og klima kan det udledes, at råmaterialet i »Alföldi kamillavirágzat« består af lavtgroende kamilleplanter med et højt indhold af alpha-bisabolol, der udelukkende findes på den store ungarske slette, hvor der hersker de klimatiske forhold, der er nævnt ovenfor.
      4.7.   Kontrolorgan:

                  Navn:

                  Csongrád Megyei Élelmiszerlánc-biztonsági és Állategészségügyi Igazgatóság (Csongrád amts direktorat for fødevaresikkerhed og dyresundhed)

                  Adresse:

                  6700 Szeged, Vasas Szent Péter u. 9/a, MAGYARORSZÁ/HUNGARY

                  Tlf.

                  (+ 36-62) 422-358; (+ 36-62) 551-850

                  Fax

                  (+ 36-62) 426-183

                  E-mail:

                  szigetis@oai.hu; csongrad_megye@oai.hu

                  Navn:

                  Hajdú-Bihar Megyei Élelmiszerlánc-biztonsági és Állategészségügyi Igazgatóság

                  Adresse:

                  4030 Debrecen, Diószegi út 30, MAGYARORSZÁ/HUNGARY

                  Tlf.

                  (+ 36-52) 526-240

                  Fax

                  (+ 36-52) 442-841

                  E-mail:

                  harsanyi@oai.hu

            4.8.   Mærkning:

      Ud over de oplysninger, som lovgivningen kræver, skal følgende også fremgå af mærkningen:

                  —

                  produktnavnet »ALFÖLDI KAMILLAVIRÁGZAT«

                  —

                  betegnelsen »vildtgroende«

                  —

                  »filteres tea« (teposer) eller »tasakolt tea« (løst te) under produktnavnet

                  —

                  grafisk afbildning af kamilleplanten

                  —

                  »Beskyttet oprindelsesbetegnelse« eller forkortelsen herfor

                  —

                  EU's logo (efter registrering).

            Hvis produktet pakkes uden for det nævnte geografiske område, skal sporbarheden af produktet være garanteret. Produktets navn, logo og EU-symbolet skal også i dette tilfælde angives på mærkningen af produktet »Alföldi kamillavirágzat«.


title: Rådets gennemførelsesforordning (EU) 2016/74 af 22. januar 2016 om gennemførelse af forordning (EU) nr. 267/2012 om restriktive foranstaltninger over for Iran

text:
               23.1.2016

               DA

               Den Europæiske Unions Tidende

               L 16/6

         RÅDETS GENNEMFØRELSESFORORDNING (EU) 2016/74
   af 22. januar 2016
   om gennemførelse af forordning (EU) nr. 267/2012 om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 267/2012 af 23. marts 2012 om restriktive foranstaltninger over for Iran (1), særlig artikel 46,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 23. marts 2012 forordning (EU) nr. 267/2012 om restriktive foranstaltninger over for Iran.

               (2)

               De Forenede Nationers Sikkerhedsråd (UNSC) fjernede den 17. januar 2016 to enheder fra listen over personer og enheder, der er omfattet af foranstaltningerne i medfør af punkt 6, litra c) og d), i bilag B til UNSC resolution 2231 (2015). Disse enheder bør også fjernes fra listen over personer og enheder, der er omfattet af restriktive foranstaltninger, i bilag VIII til forordning (EU) nr. 267/2012.

               (3)

               Forordning (EU) nr. 267/2012 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   De enheder, der er opført på listen i bilaget til nærværende forordning, fjernes fra listen over enheder i bilag VIII til forordning (EU) nr. 267/2012.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. januar 2016.

            På Rådets vegne

         A.G. KOENDERS

            Formand

      (1)  EUT L 88 af 24.3.2012, s. 1.

      BILAG

                  1.

                  Bank Sepah og Bank Sepah International


title: Kommissionens gennemførelsesforordning (EU) nr. 1206/2012 af 14. december 2012 om godkendelse af et præparat af endo-1,4-beta-xylanase produceret af Aspergillus oryzae (DSM 10287) som fodertilsætningsstof til slagtefjerkræ, fravænnede smågrise og slagtesvin og om ændring af forordning (EF) nr. 1332/2004 og (EF) nr. 2036/2005 (indehaver af godkendelsen er DSM Nutritional products) EØS-relevant tekst

text:
               15.12.2012

               DA

               Den Europæiske Unions Tidende

               L 347/12

         KOMMISSIONENS GENNEMFØRELSESFORORDNING (EU) Nr. 1206/2012
   af 14. december 2012
   om godkendelse af et præparat af endo-1,4-beta-xylanase produceret af Aspergillus oryzae (DSM 10287) som fodertilsætningsstof til slagtefjerkræ, fravænnede smågrise og slagtesvin og om ændring af forordning (EF) nr. 1332/2004 og (EF) nr. 2036/2005 (indehaver af godkendelsen er DSM Nutritional products)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Et præparat af endo-1,4-beta-xylanase (EC 3.2.1.8) produceret af Aspergillus oryzae (DSM 10287) blev godkendt uden tidsbegrænsning i overensstemmelse med direktiv 70/524/EØF som fodertilsætningsstof til slagtekyllinger, slagtekalkuner og smågrise ved Kommissionens forordning (EF) nr. 1332/2004 (3) og godkendt i fire år for slagtesvin og ænder ved Kommissionens forordning (EF) nr. 2036/2005 (4). Præparatet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               Der er indgivet en ansøgning om en ny vurdering af præparatet af endo-1,4-beta-xylanase (EC 3.2.1.8) produceret af Aspergillus oryzae (DSM 10287) som fodertilsætningsstof til slagtekyllinger, slagtekalkuner, afvænnede smågrise, slagtesvin og ænder i henhold til artikel 10, stk. 2, i forordning (EF) nr. 1831/2003 og, sammenholdt med artikel 7 i samme forordning, om en ny anvendelse til alle arter af slagtefjerkræ med en anmodning om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 12. juni 2012 (5), at præparatet af endo-1,4-beta-xylanase (EC 3.2.1.8) produceret af Aspergillus oryzae (DSM 10287) ikke har skadelige virkninger på dyrs eller menneskers sundhed eller på miljøet i forbindelse med de påtænkte anvendelsesbetingelser, og at det kan forbedre ydelsen hos slagtekyllinger, slagtekalkuner og slagteænder. Denne konklusion kan ekstrapoleres til alle mindre udbredte fjerkræarter bestemt til slagtning. Det konkluderes også, at tilsætningsstoffet har potentiale til at fremme ydelsen hos smågrise og slagtesvin. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.

               (5)

               Vurderingen af præparatet af endo-1,4-beta-xylanase (EC 3.2.1.8) produceret af Aspergillus oryzae (DSM 10287) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

               (6)

               Som følge af at der gives en ny godkendelse i henhold til forordning (EF) nr. 1831/2003, bør forordning (EF) nr. 1332/2004 og (EF) nr. 2036/2005 derfor ændres i overensstemmelse hermed.

               (7)

               Da der ikke er sikkerhedsgrunde, som kræver øjeblikkelig anvendelse af ændringerne af betingelserne for godkendelsen, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.

               (8)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Godkendelse
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Ændringer af forordning (EF) nr. 1332/2004
   I forordning (EF) nr. 1332/2004 foretages følgende ændringer:

               1)

               Artikel 1 affattes således:
               »Artikel 1
               Præparatet tilhørende gruppen »enzymer«, jf. bilag II, tillades uden tidsbegrænsning anvendt som fodertilsætningsstof på de i samme bilag fastsatte betingelser.«

               2)

               Bilag I udgår.

         Artikel 3
   Ændring af forordning (EF) nr. 2036/2005
   I bilag III til forordning (EF) nr. 2036/2005 udgår nr. 5 (endo-1,4-beta-xylanase EC 3.2.1.8).
   Artikel 4
   Overgangsforanstaltninger
   Det i bilaget opførte præparat og foder, der indeholder præparatet, som produceres og mærkes før den 4. juli 2013 i overensstemmelse med de regler, der finder anvendelse før den 4. januar 2013, kan fortsat markedsføres og anvendes, indtil de eksisterende lagre er opbrugt.
   Artikel 5
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. december 2012.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFT L 270 af 14.12.1970, s. 1.

      (3)  EUT L 247 af 21.7.2004, s. 8.

      (4)  EUT L 328 af 15.12.2005, s. 13.

      (5)  EFSA Journal 2012; 10(7):2790.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  Antal enheder aktivstof/kg fuldfoder med et vandindhold på 12 %

                     Kategori: zootekniske tilsætningsstoffer. Funktionel gruppe: fordøjelighedsfremmende stoffer

                  4a1607

                  DSM Nutritional Products

                  Endo-1,4-beta-xylanase
                  EC 3.2.1.8

                                 Tilsætningsstoffets sammensætning

                              Præparat af endo-1,4-beta-xylanase produceret af Aspergillus oryzae (DSM 10287) med en aktivitet på mindst:

                                          Fast form: 1 000 FXU (1)/g

                                          Flydende form: 650 FXU/ml

                                 Aktivstoffets karakteristika

                              Endo-1,4-beta-xylanase produceret af Aspergillus oryzae (DSM 10287)

                                 Analysemetode
                                  (2)

                              Kvantificering af endo-1,4-beta-xylanase produceret af Aspergillus oryzae (DSM 10827) i et fodertilsætningsstof:
                              Kolorimetri med måling af vandopløselige, farvede fragmenter, der frigives ved hjælp af endo-1,4-beta-xylanase fra azo-hvede-arabinoxylansubstrat farvet med remazol-brilliant blue
                              Kvantificering af endo-1,4-beta-xylanase produceret af Aspergillus oryzae (DSM 10827) i forblandinger og foderstoffer:
                              Kolorimetri med måling af vandopløselige, farvede fragmenter, der frigives ved hjælp af endo-1,4-beta-xylanase fra hvede-arabinoxylansubstrat tværbundet med azurin

                  Slagtefjerkræ

                  —

                  100 FXU

                  —

                              1.

                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.

                              2.

                              Anbefalet maksimumsdosis pr. kg fuldfoder:

                                          —

                                          slagtefjerkræ: 200 FXU

                                          —

                                          smågrise (fravænnede): 400 FXU

                                          —

                                          slagtesvin: 200 FXU

                              3.

                              Anvendes i foder med højt indhold af andre polysaccharider end stivelse (især arabinoxylaner).

                              4.

                              Til fravænnede smågrise på op til ca. 35 kg.

                              5.

                              Sikkerhedsforanstaltninger: åndedrætsværn og handsker bæres under håndteringen.

                  4. januar 2023

                  Smågrise (fravænnede)
                  Slagtesvin

                  200 FXU

         (1)  1 FXU er den mængde enzym, der frigiver 7,8 mikromol reducerende sukker (xyloseækvivalenter) fra azo-hvede-arabinoxylan pr. minut ved pH 6,0 og 50 °C.

         (2)  Nærmere oplysninger om analysemetoderne findes på referencelaboratoriets hjemmeside:
      http://irmm.jrc.ec.europa.eu/EURLs/EURL_feed_additives/Pages/index.aspx.


title: Kommissionens gennemførelsesforordning (EU) 2015/968 af 22. juni 2015 om fastsættelse af de mængder, der skal overføres til mængden for delperioden 1. oktober til 31. december 2015 inden for rammerne af de toldkontingenter for æg, ægprodukter og albuminer med oprindelse i Ukraine, der er åbnet ved gennemførelsesforordning (EU) nr. 412/2014

text:
               23.6.2015

               DA

               Den Europæiske Unions Tidende

               L 157/42

         KOMMISSIONENS GENNEMFØRELSESFORORDNING (EU) 2015/968
   af 22. juni 2015
   om fastsættelse af de mængder, der skal overføres til mængden for delperioden 1. oktober til 31. december 2015 inden for rammerne af de toldkontingenter for æg, ægprodukter og albuminer med oprindelse i Ukraine, der er åbnet ved gennemførelsesforordning (EU) nr. 412/2014
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 2 og 3, og
   ud fra følgende betragtninger:

               (1)

               Ved Kommissionens gennemførelsesforordning (EU) nr. 412/2014 (2) blev der åbnet årlige toldkontingenter for import af æg, ægprodukter og albuminer med oprindelse i Ukraine.

               (2)

               De mængder, der er omfattet af ansøgninger om importlicens, som er indgivet fra den 1. til den 7. juni 2015 for delperioden 1. juli til 30. september 2015, er mindre end de disponible mængder. Det bør derfor fastsættes, hvilke mængder der ikke er ansøgt om licens til, og disse mængder bør lægges til den mængde, der er fastsat for den efterfølgende delperiode.

               (3)

               For at sikre foranstaltningens effektivitet bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De mængder, der ikke er indgivet importlicensansøgninger for efter gennemførelsesforordning (EU) nr. 412/2014, og som skal lægges til mængden i delperioden 1. oktober til 31. december 2015, er anført i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juni 2015.

            For Kommissionen

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  Kommissionens gennemførelsesforordning (EU) nr. 412/2014 af 23. april 2014 om åbning og forvaltning af EU-toldkontingenter for import af æg, ægprodukter og albuminer med oprindelse i Ukraine (EUT L 121 af 24.4.2014, s. 32).

      BILAG

                  Løbenummer

                  Mængder, der ikke er ansøgt om licens for, og som skal lægges til de disponible mængder i delperioden 1. oktober til 31. december 2015
                  (i kg udtrykt i æg med skal)

                  09.4275

                  1 087 500

                  09.4276

                  2 250 000